rejauldu/bengali-wikipedia huggingface dataset:
হাজেরা মাহতাব (জন্ম: ২২ সেপ্টেম্বর ১৯৪১) একজন বাংলাদেশি অধ্যাপক এবং হরমোন বিশেষজ্ঞ। তিনি বাংলাদেশ ইউনিভার্সিটি অব হেল্‌থ সায়েন্সেস-এর বোর্ড অব ট্রাস্টি সদস্য হিসেবে দায়িত্ব পালন করছেন। এছাড়াও তিনি বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউটের পরিচালক হিসেবেও দায়িত্ব পালন করেছেন। ১৯৯৮ সালে বাংলাদেশ বিজ্ঞান একাডেমী তাকে ফেলোশীপ প্রদান করে।  জীবনী হাজেরা ১৯৪১ সালের ২২ সেপ্টেম্বর অবিভক্ত বাংলার কলকাতায় জন্মগ্রহণ করেন। তিনি ১৯৫৬ সালে সিনিয়র ক্যামব্রিজ পরীক্ষায় প্রথম শ্রেণীতে উত্তীর্ণ হন। ১৯৫৯ সালে সালে ঢাকা বিশ্ববিদ্যালয়ের অধীন মাধ্যমিক ও ১৯৬৪ সালে লিভারপুল বিশ্ববিদ্যালয় থেকে স্নাতক সম্পন্ন করেন। পরবর্তীতে ১৯৬৫ সালে একই বিশ্ববিদ্যালয় থেকে ট্রপিক্যাল মেডিসিন অ্যান্ড হাইজিন বিষয়ে ডিপ্লোমা, ১৯৭০ সালে পাকিস্তানের কলেজ অব ফিজিশিয়ানস অ্যান্ড সার্জনস থেকে মেডিসিনে এফসিপিএস এবং যুক্তরাজ্যের এডিনবার্গের রয়্যাল কলেজ অব ফিজিশিয়ানস থেকে ১৯৯৮ সালে এফআরসিপি অর্জন করেন। কর্মজীবনে তিনি জাতীয় বক্ষব্যাধি ইনস্টিটিউট ও হাসপাতালের সহযোগী অধ্যাপক এবং ১৯৯০ থেকে ১৯৯৮ সাল পর্যন্ত স্যার সলিমুল্লাহ মেডিকেল কলেজে মেডিসিনের অধ্যাপক ছিলেন। ১৯৯৮ সালের ২১ সেপ্টেম্বর ময়মনসিংহ মেডিকেল কলেজের অধ্যাপক হিসেবে সরকারি চাকুরী থেকে অবসর গ্রহণ করেন।  পরিবার  হাজেরার পিতা বাংলাদেশ ডায়াবেটিক সমিতির প্রতিষ্ঠাতা ডাক্তার মোহাম্মদ ইব্রাহিম এবং মাতা বিখ্যাত শিক্ষাবিদ ও সাহিত্যিক ড. নিলীমা ইব্রাহিম। অধ্যাপক কিশোয়ারা আজাদ এবং ডলি আনোয়ার তার দুই ছোট  বোন।জীবনে সৎ হওয়া গুরুত্বপূর্ণ : অধ্যাপক এ কে আজাদ, এনটিভি, ১৩ অক্টোবর ২০১৬  পদক ২০১৮ সালে হাজেরা মাহতাব ডা ইব্রাহিম স্মৃতি স্বর্ণপদক লাভ করেন।  তথ্যসূত্র  বিষয়শ্রেণী:১৯৪১-এ জন্ম বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী চিকিৎসাবৈজ্ঞানিক গবেষক
শাইখ সিরাজ একজন বাংলাদেশি সাংবাদিক, কৃষি উন্নয়ন ও গণমাধ্যম ব্যক্তিত্ব। শাইখ সিরাজ কৃষি সাংবাদিকতাসহ নানামুখী কর্মকাণ্ডের মাধ্যমে গ্রামীণ জীবনে জাগরণ সৃষ্টির লক্ষ্যে কাজ করছেন। তিনি বাংলাদেশ টেলিভিশনে জনপ্রিয় কৃষিভিত্তিক অনুষ্ঠান মাটি ও মানুষ ও নিজস্ব মালিকানাধীন বেসরকারি টিভি চ্যানেল চ্যানেল আইতে হৃদয়ে মাটি ও মানুষ নামক অনুষ্ঠান উপস্থাপনা করেন। কৃষি সাংবাদিকতায় অবদান রাখার জন্য ২০১৮ সালে তিনি স্বাধীনতা পুরস্কার লাভ করেন।   প্রাথমিক জীবন  শাইখ সিরাজ ১৯৫৪ সালের ৭ই সেপ্টেম্বর চাঁদপুরে জন্মগ্রহণ করেন।http://www.thedailystar.net/city/shykh-serajs-birthday-today-1281883 Shykh Seraj's birthday today খিলগাঁও সরকারি উচ্চবিদ্যালয়, নটরডেম কলেজ ও ঢাকা বিশ্ববিদ্যালয়ে কাটে তার শিক্ষাজীবন। তিনি ভূগোলে সম্মানসহ মাস্টার্স ডিগ্রি অর্জন করে সাংবাদিকতা পেশায় যুক্ত হন।http://www.dailyjanakantha.com/news_view.php?nc=42&dd=2010-09-07&ni=32591   কর্মজীবন  তিনি ইমপ্রেস টেলিফিল্ম লিমিটেড চ্যানেল আই’র প্রতিষ্ঠাতা পরিচালক ও বার্তাপ্রধান। তার কৃষিবিষয়ক কার্যক্রমের ধারাবাহিকতায় দেশের সব পত্রপত্রিকা ও টেলিভিশনে কৃষিভিত্তিক কার্যক্রমের পরিধি বেড়েছে।  তিনি বাংলাদেশ টেলিভিশন এর মাটি ও মানুষ নামক টিভি প্রোগ্রামের জনপ্রিয় উপস্থাপক ও কৃষি ব্যক্তিত্ব।  উক্ত অনুষ্ঠানে বাংলাদেশে আধুনিক কৃষি ও বিভিন্ন উন্নত চাষ পদ্ধতি, কৃষি ব্যবস্থাপনা, বেকার ও শিক্ষিত যুবকদের কৃষিকাজে উৎসাহিত করা হতো। তিনি 'হৃদয়ে মাটি ও মানুষ' নামে চ্যানেল আইতে সাপ্তাহিক অনুষ্ঠান উপস্থাপনা করেন। চ্যানেল আইতে জাতীয় সংবাদে প্রতিদিনের কৃষি সংবাদ চালুর মধ্য দিয়ে তিনিই প্রথম দেশের গণমাধ্যমে কৃষিকে প্রাত্যহিক গুরুত্বের মধ্যে নিয়ে আসেন। এর ধারাবাহিকতায় চ্যানেল আইতে একটি পৃথক ও বিশেষ বুলেটিন আকারে প্রচার শুরু হয় কৃষি সংবাদ।   প্রকাশিত গ্রন্থাবলি   মৎস্য ম্যানুয়েল  মাটি ও মানুষের চাষবাস  ফার্মার্স ফাইল  মাটির কাছে, মানুষের কাছে  বাংলাদেশের কৃষি : প্রেক্ষাপট ২০০৮  কৃষি ও গণমাধ্যম  কৃষি বাজেট কৃষকের বাজেট (সম্পাদিত)  আমার স্বপ্নের কৃষি  কৃষি বাজেট কৃষকের বাজেট (২০১১)  সমকালীন কৃষি ও অন্যান্য প্রসঙ্গ (২০১১)   পুরস্কার   একুশে পদক (১৯৯৫)  জাতিসংঘের খাদ্য ও কৃষি সংস্থার এএইচ বুর্মা অ্যাওয়ার্ড (২০০৯)   বৃটেনের বিসিএ গোল্ডেন জুবিলি অনার অ্যাওয়ার্ড  বাংলাদেশ ক্যাটারার্স অ্যাসোসিয়েশন (বিসিএ) পদক (২০১১)   স্বাধীনতা পুরস্কার (২০১৮)  এছাড়া ২০১১ সালে যুক্তরাজ্যের হাউস অব কমন্স  থেকে পেয়েছেন বিশেষ সম্মাননা।  আরও দেখুন  এভনডেইল কৃষি গবেষণা কেন্দ্র   তথ্যসূত্র   বহিঃসংযোগ         বিষয়শ্রেণী:১৯৫৪-এ জন্ম বিষয়শ্রেণী:বাংলাদেশী সাংবাদিক বিষয়শ্রেণী:জীবিত ব্যক্তি বিষয়শ্রেণী:একুশে পদক বিজয়ী বিষয়শ্রেণী:সাংবাদিকতায় স্বাধীনতা পুরস্কার বিজয়ী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:চাঁদপুর জেলার ব্যক্তি বিষয়শ্রেণী:সাংবাদিকতায় একুশে পদক বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাঙালি লেখক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্বাধীনতা পুরস্কার বিজয়ী
আবদুল্লাহ ইবনে উম্মে মাকতুম(রাদিঃ) () রাসুল(সঃ) এর একজন বিশিষ্ট অন্ধ সাহাবা-সহচর। তিনি খাইরুল কুরুনীর (শ্রেষ্ঠ তিন যুগ- সাহাবা যুগ, তাবেয়ী যুগ, তাবে তাবেয়ীন যুগ ) প্রথম সারির সদস্য। তিনি প্রথমদিকে ইসলাম গ্রহণকারীদের মধ্যে তিনি ছিলেন অন্যতম। তিনি কুরআনের হাফেজ ছিলেন একই সাথে বেলাল (রাদিঃ) সাথে সমন্বয়ে মসজিদে নববীর মুয়াজ্জিনের দায়িত্ব পালন করতেন। এমনকি মাঝে মাঝে রাসুল(সঃ) এর অনুপস্থিতিতে ইমামের দায়িত্বও পালন করেছেন। কোরআনের ৮০ তম সূরা আবাসার প্রথম আয়াত তাঁর সাথে সংঘবদ্ধ একটি ঘটনায় নাজিল বলে বিবেচিত হয়।   পরিচয়   ইসলাম গ্রহণের পূর্বে তার নাম ছিলো হুসাইন। ইসলাম গ্রহণের পর মুহাম্মদ(সঃ) তার নাম পাল্টে রাখলেন আবদুল্লাহ। তিনি ছিলেন খাদিজা(রাদিঃ) আপন মামাতো মতান্তরে ফুফাতো ভাই ছিলেন। সেই হিসেবে তিনি রাসুল(সঃ) এর শ্যালক হন।  আবদুল্লাহ ইবনে উম্মে-মক্তুম(রাদিঃ) ইসলামের প্রথম গ্রহণকারীদের মধ্যে ছিলেন। মুহাম্মদ(সঃ) তাকে এবং মুসাব ইবনে উমাইর(রাদিঃ) কে হিজরত হওয়ার আগে বাসিন্দাদের কুরআন শিক্ষা দেওয়ার জন্য মদীনায় প্রেরণ করেছিলেন। তিনি এবং বিলাল ইবনে রাবাহ(রাদিঃ) মুহাম্মদ(সঃ) দ্বারা মদীনায় মুয়েজিন হিসাবে নির্বাচিত হয়েছিলেন। মুহাম্মদ(সঃ) যখন যুদ্ধে অংশ নেওয়ার জন্য মদীনা ত্যাগ করেছিলেন, তখন তাকে নামাজের ইমামতি করার দায়িত্ব দেওয়া হয়েছিল। তিনি মক্কা থেকে মদিনায় হিজরতকারীদের মধ্যে অন্যতম ছিলেন। কোন কোন বর্ণনায় তিনি মদিনায় হিজরত কারীদের মধ্যে দ্বিতীয়জন ছিলেন। উম্মে মাকতুম(রাদিঃ) ও মুসআব(রাদিঃ) একসঙ্গে মানুষের বাড়ি বাড়ি ঘুরতেন আর কোরআনের দাওয়াত এবং তালিমের কাজ করতেন।   চারিত্রিক গুনাবলী   অত্যন্ত নম্র-ভদ্র আচরণের এই সাহাবী ইসলাম গ্রহণের পরে নির্মম নির্যাতন-নিপীড়নের শিকার হতে হয়েছিল । তারপরেও ইসলাম থেকে বিচলিত হননি।   আরও দেখুন    আব্বাদ ইবনে বিশর  আব্বাস ইবনে আব্দুল মুত্তালিব  আমর ইবনুল আস  আল হারিথ ইবনে আব্দুল মুত্তালিব   তথ্যসূত্রঃ    বহিঃসংযোগ   বিষয়শ্রেণী:পুরুষ সাহাবা বিষয়শ্রেণী:অন্ধ ব্যক্তি বিষয়শ্রেণী:৬৩৬-এ জন্ম বিষয়শ্রেণী:খাদিজা বিষয়শ্রেণী:৬৩৬-এ মৃত্যু বিষয়শ্রেণী:সাহাবা
মন্ডে জনডেকি (; জন্ম: ২৫ জুলাই, ১৯৮২) কেপ প্রদেশের কিংস উইলিয়ামস টাউনে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। পাঁচটি টেস্ট, সাতটি একদিনের আন্তর্জাতিক ছাড়াও আফ্রিকান একাদশের পক্ষে তিন খেলায় অংশ নিয়েছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে কেপ কোবরাস ও ওয়েস্টার্ন প্রভিন্সের প্রতিনিধিত্ব করেন। দলে মূলতঃ ফাস্ট বোলার হিসেবে অংশ নেন ‘অল হ্যান্ডস’ ডাকনামে পরিচিত মন্ডে জনডেকি। এছাড়াও, নিচেরসারিতে ডানহাতে ব্যাটিং করতেন তিনি।   খেলোয়াড়ী জীবন  ২০০৩ সালে ইংল্যান্ডের বিপক্ষে তার টেস্ট অভিষেক ঘটে। কিন্তু কয়েক ওভার পরই আঘাতের কারণে বোলিং থেকে দূরে চলে আসেন। তবে ব্যাট হাতে প্রথম ইনিংসে ৫৯ রান তোলেন। গ্যারি কার্স্টেনের সাথে অষ্টম উইকেট জুটিতে মহামূল্যবান ১৫০ রান তুলে দলকে ১৪২/৭ থেকে ২৯২/৮-এ নিয়ে যান।England v South Africa, Leeds 2003 ২০০৪-০৫ মৌসুমে জিম্বাবুয়ের বিপক্ষে নিজস্ব দ্বিতীয় টেস্টে অংশ নেন। ঐ খেলায় তিনি ৩/৬৬ ও ৬/৩৯ লাভ করেন। এরফলে দক্ষিণ আফ্রিকা ইনিংস ব্যবধানে জয় পায় ও তিনি ম্যান অব দ্য ম্যাচ নির্বাচিত হন।South Africa v Zimbabwe, Centurion 2004-05   প্রথম-শ্রেণীর ক্রিকেট  ২০০৭-০৮ দক্ষিণ আফ্রিকান মৌসুমের ঘরোয়া ক্রিকেটে শীর্ষস্থানীয় উইকেট সংগ্রাহক হন। ১৯.১৭ রান খরচায় ৬২ উইকেট পান তিনি।Wisden 2009, p. 1278. ২০০৮ মৌসুমের শুরুর দিকে ওয়ারউইকশায়ারের সদস্য ছিলেন। সেখানে দক্ষিণ আফ্রিকার সাবেক ফাস্ট বোলার অ্যালান ডোনাল্ড দলটিকে পরিচালনা করতেন। কাউন্টি চ্যাম্পিয়নশীপের খেলায় ৪/৯৫ পেলেও এজবাস্টনে তেমন সফলতা পাননি। চ্যাম্পিয়নশীপের চারটি খেলায় ৪২.৩৩ গড় ৯ উইকেট এবং চারটি লিস্ট এ খেলায় ১/১৫৮ পেয়েছিলেন।   তথ্যসূত্র    আরও দেখুন   ল্যান্স ক্লুজনার  রবিন পিটারসন  আফ্রিকান একাদশ একদিনের আন্তর্জাতিক ক্রিকেটারদের তালিকা  আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা   বহিঃসংযোগ       বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার বিষয়শ্রেণী:ওয়ারিয়র্সের ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:কেপ কোবরাজের ক্রিকেটার বিষয়শ্রেণী:কোন্স থেকে আগত ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:বর্ডারের ক্রিকেটার
ডুথির ইউলোফিয়া (দ্বিপদ নাম:Eulophia mackinnonii) হচ্ছে  অর্কিডের একটি প্রজাতি। ১৯০২ সালে এটি বর্ণিত হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪১।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:অর্কিড বিষয়শ্রেণী:বাংলাদেশের অর্কিড বিষয়শ্রেণী:ভারতের অর্কিড বিষয়শ্রেণী:বাংলাদেশের রক্ষিত উদ্ভিদ
নারায়ণন জননী একজন ভারতীয় মহিলা ক্রিকেট আম্পায়ার।  তিনি বর্তমানে আইসিসি আম্পায়ার ডেভেলপমেন্ট প্যানেল-এর সদস্যা। ২০২৩ আইসিসি মহিলা টি২০ বিশ্বকাপ প্রতিযোগিতার দায়িত্বপ্রাপ্ত মহিলা আম্পায়ারদের মধ্যে তিনি ছিলেন অন্যতম।  গায়ত্রী বেণুগোপালন ও বৃন্দা রাঠীর পাশাপাশি তিনি প্রথম মহিলা আম্পায়ার হিসেবে রনজি ট্রফির ম্যাচ পরিচালনা করেন (২০২২–২৩ রঞ্জি ট্রফির রেলওয়েজ বনাম ত্রিপুরা ম্যাচে)।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:নারী ক্রিকেট আম্পায়ার বিষয়শ্রেণী:ক্রিকেট আম্পায়ার বিষয়শ্রেণী:ভারতীয় ক্রিকেট আম্পায়ার বিষয়শ্রেণী:ভারতীয় টি২০ আই ক্রিকেট আম্পায়ার বিষয়শ্রেণী:ভারতীয় ওডিআই ক্রিকেট আম্পায়ার
সরফুদ্দিন আহমেদ ঝন্টু (১৯৫২ - ২৫ ফেব্রুয়ারি ২০১৮) তিনি বাংলাদেশ আওয়ামীলীগের রাজনীতিবিদ এবং রংপুর-১ আসনের প্রতিনিধিত্বকারী সাবেক জাতীয় সংসদ সদস্য ছিলেন।  তিনি ২০১২-২০১৭ চলাকালীন রংপুর সিটি কর্পোরেশনের প্রথম মেয়র হিসাবেও দায়িত্ব পালন করেছিলেন।   জন্ম ও শিক্ষাজীবন সরফুদ্দিন আহমেদ ঝন্টু তিনি ১৯৫২ সালের ৭ জুলাই রংপুরের ইজ্ঞিনিয়ার পাড়ায় মুসলিম পরিবারে জন্ম গ্রহণ করেন। পিতা- মৃত: মহিউদ্দীন আহমেদ, মাতা-মৃত জোবেদা খাতুন। ১৯৬৭ সালে রংপুর জিলা স্কুল থেকে দুটি বিষয়ে উপর স্টার মার্ক নিয়ে মেট্রিক প্রথম বিভাগে উত্তীর্ণ হন এবং প্রথম বিভাগে এইচ এস সি পাশ করেন ও রংপুর সরকারী কলেজ থেকে বি কম পাশ করেন।  রাজনৈতিক জীবন সরফুদ্দিন আহমেদ ঝন্টু, রংপুর সিটি কর্পোরেশনের (দশম সিটি কর্পোরেশন) প্রথম নির্বাচিত মেয়র। সরফুদ্দিন আহমেদ ঝন্টু '৮০ দশকের শুরু থেকে রাজনীতিতে জড়িত। তার দীর্ঘ রাজনীতি জীবনে তিনি ধীরে ধীরে মাঠ পর্যায় থেকে ১৯৮৭ সালে প্রথম উপজেলা নির্বাচনে অংশগ্রহণ করে প্রথম উপজেলা চেয়ারম্যান নির্বাচিত হন এবং ১৯৮৭ সাল থেকে ১৯৯১ সাল পর্যন্ত দায়িত্ব পালন করেন। এরপর ১৯৯২ সাল থেকে ১৯৯৮ সাল পর্যন্ত রংপুর পৌরসভা চেয়ারম্যান নির্বাচিত হন। ১৯৯৬ সালে জাতীয় নির্বাচনে অংশ গ্রহণ করেন এবং সংসদ সদস্য নির্বাচিত হন।  ২০১২ সালের শেষের দিকে রংপুর সিটি কর্পোরেশর প্রথম নির্বাচনে অংশ গ্রহণ করেন এবং যথাক্রমে দেশের এই দশম সিটি কর্পোরেশনের প্রথম মেয়র নির্বাচিত হন।  মুক্তি বাহিনী   সরফুদ্দিন আহমেদ ঝন্টু ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন।   মৃত্যু  ঝন্টু ২৫ ফেব্রুয়ারি ২০১৮ তারিখে ঢাকা, বাংলাদেশের ল্যাবএইড হাসপাতালে মারা যান।     তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:রংপুর জেলার রাজনীতিবিদ বিষয়শ্রেণী:রংপুর জিলা স্কুলের প্রাক্তন শিক্ষার্থী বিষয়শ্রেণী:রংপুর সিটি কর্পোরেশনের মেয়র বিষয়শ্রেণী:২০১৮-এ মৃত্যু বিষয়শ্রেণী:রংপুর জেলার ব্যক্তি বিষয়শ্রেণী:জাতীয় পার্টির রাজনীতিবিদ বিষয়শ্রেণী:সপ্তম জাতীয় সংসদ সদস্য
রিয়েলমি নারজো ২০ প্রো হলো একটি অ্যান্ড্রয়েড ভিত্তিক স্মার্টফোন। এটি তৈরি করেছে স্মার্টফোন নির্মাতা কোম্পানি রিয়েলমি এবং ২১ শে সেপ্টেম্বর, ২০২০ সালে এর বিপণন শুরু হয়। এটি রিয়েলমি দ্বারা তৈরিকৃত নারজো ২০ সিরিজের তৃতীয় স্মার্টফোন। নারজো ২০ প্রো দুটি রঙে উপলভ্য: হোয়াইট নাইট এবং ব্ল্যাক নিনজা।   বিশেষ উল্লেখ    হার্ডওয়্যার  রিয়েলমে নারজো ২০ প্রো মিডিয়াটেক হেলিও জি ৯৫ গেমিং প্রসেসর ব্যবহার করে। এটি ৪,৫০০ এমএএইচ ব্যাটারি সহ ৬৫ ওয়াট সুপার ডার্ট চার্জিং প্রযুক্তি সমর্থন করে। ফোনটির আকার ১৬২.৩×৭৫.৪×৯.৪ মিমি এবং ওজন ১৯১ গ্রাম। এটি ডুয়াল সিম স্লট সহ ডেডিকেটেড স্লটের মাধ্যমে ১২৮ গিগাবাইট পর্যন্ত মাইক্রোএসডি কার্ডের স্টোরেজ সমর্থন করে।  রিয়েলমে নারজো ২০ প্রো-তে ৬.৫-ইঞ্চি ফুল-এইচডি+ আল্ট্রা স্মুথ ডিসপ্লে রয়েছে যেখানে ১২০ হার্জ টাচ স্যাম্পলিং রেট এবং ৯০হার্জ রিফ্রেশ রেট সহ। ডিসপ্লেটি একটি কর্নিং গরিলা গ্লাস দ্বারা সুরক্ষিত।   সফটওয়্যার  রিয়েলমে নারজো ২০ প্রো অ্যান্ড্রয়েড ১০ এর উপর ভিত্তি করে রিয়েলমি ইউআইতে চলে। এটি একটি দ্রুত এবং স্মুথ পারফরম্যান্স প্রদান করে। ব্যবহারকারীর জন্য সহজ ও কাস্টমাইজেবল ইন্টারফেস নিশ্চিত করে। রিয়েলমি নারজো ২০ প্রো-তে রয়েছে শক্তিশালী প্রসেসর ও বড় ব্যাটারি, যা দীর্ঘক্ষণ গেমিং ও মাল্টিটাস্কিং সহজ করে। এছাড়াও, এর ফাস্ট চার্জিং সুবিধা ব্যবহারকারীদের দ্রুত ডিভাইস চার্জ করার সুবিধা দেয়।   ক্যামেরা  এফ/১.৮ লেন্সের সাথে ফোনে একটি ৪৮ মেগাপিক্সেল এআই কোয়াড রিয়ার ক্যামেরা সেটআপ রয়েছে। এটিতে একটি এফ/২.১ লেন্স সহ ১৬ মেগাপিক্সেলের সনি ওয়াইড-এঙ্গেল সেলফি ক্যামেরা রয়েছে।   অভ্যর্থনা  স্মার্টফোনটি সমালোচকদের কাছ থেকে মিশ্র পর্যালোচনা পেয়েছে। টাইমস নাও ফোনের ব্যাটারি, সামগ্রিক মসৃণ পারফরম্যান্সের জন্য প্রশংসা করেছে তবে এর ক্যামেরার পারফরম্যান্সের সমালোচনা করেছে। ইন্ডিয়ান এক্সপ্রেস এটিকে গেমিং ফোন হিসাবে বর্ণনা করেছে যেখানে এটি তার মসৃণ প্রদর্শন, দ্রুত চার্জিংয়ের প্রশংসাও করা হয়েছে।   আরও দেখুন   আইফোন  স্যামসাং  রিয়েলমি   তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:একাধিক পিছনের ক্যামেরা সহ মোবাইল ফোন বিষয়শ্রেণী:৪কে ভিডিও রেকর্ডিং সহ মোবাইল ফোন বিষয়শ্রেণী:রিয়েলমি মোবাইল ফোন বিষয়শ্রেণী:২০২০-এ প্রবর্তিত মোবাইল ফোন বিষয়শ্রেণী:বন্ধ হওয়া স্মার্টফোন
ওয়েস্টন জেমস আর্ল ম্যাকেনি (, ; জন্ম: ২৮ আগস্ট ১৯৯৮; ওয়েস্টন ম্যাকেনি নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুস এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৬ সালে, ম্যাকেনি মার্কিন যুক্তরাষ্ট্র অনূর্ধ্ব-১৯ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় দুই বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৭ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৬০ ম্যাচে ১১টি গোল করেছেন।  প্রারম্ভিক জীবন ওয়েস্টন জেমস আর্ল ম্যাকেনি ১৯৯৮ সালের ২৮শে আগস্ট তারিখে মার্কিন যুক্তরাষ্ট্রের ওয়াশিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ম্যাকেনি মার্কিন যুক্তরাষ্ট্র অনূর্ধ্ব-১৭, মার্কিন যুক্তরাষ্ট্র অনূর্ধ্ব-১৯ এবং মার্কিন যুক্তরাষ্ট্র অনূর্ধ্ব-২০ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৬ সালের ২রা ফেব্রুয়ারি তারিখে তিনি মার্কিন যুক্তরাষ্ট্র অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০১৭  ১  ১ ২০১৮  ৬  ০ ২০১৯  ১২  ৫ ২০২০  ২  ০ ২০২১  ৭  ২ ২০২২  ১৩  ১ ২০২৩  ৮  ২ ২০২৪  ৯  ০ ২০২৫  ২  ০ সর্বমোট  ৬০  ১১  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-১৭ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
মৌ এর বাড়ি একটি বাংলা ভাষার  টেলিভিশন ধারাবাহিক, যা ২০২১ সালের ৩০শে আগস্ট থেকে কালার্স বাংলায় প্রতিদিন সন্ধ‍্যে ৬.৩০ টায় প্রচারিত হওয়া শুরু হয়েছে। সুরিন্দর ফিল্মস প্রযোজিত এতে অভিষেক বীর শর্মা ও অদ্রিজা রায় প্রধান ভূমিকায় অভিনয় করেছেন। এছাড়াও এতে সপ্তর্ষী রায়, কল‍্যানী মন্ডল, সুজন নীল মুখোপাধ্যায় অন্যান্য চরিত্রে অভিনয় করেছেন। এই ধারাবাহিকের প্রথম পর্বের কিছু অংশ দার্জিলিং এ শুটিং করা  হয়েছে।   কাহিনী সংক্ষেপ  এটি একটি আকর্ষণীয় গল্পের উপর ভিত্তি করে তৈরি করা হয়েছে যা একটি বিষয়কে তুলে ধরে যে একটি মেয়ে তার পরিবারের বোঝা নয় । বিয়ের পরেও তারা পিতামাতার যত্ন নিতে পারে । যা প্রচলিত বিশ্বাস যে পুত্রের  পিতামাতার দেখাশোনা করা  কর্তব্যের থেকে আলাদা কথা বলে।   অভিনয়ে  চরিত্রঅভিনয়শিল্পীরূপম গঙ্গোপাধ্যায়অভিষেক বীর শর্মামৌবনী সেন (মৌ)অদ্রিজা রায়মহিতোষ সেনসুজন নীল মুখোপাধ্যায়রূপমের ঠাকুমাকল‍্যানী মন্ডলরূপমের বাবাসপ্তর্ষী রায়রূপমের মাট্রামিলা ভট্টাচার্য্যযামিনীঈশানী বন্দ্যোপাধ্যায়রুপমের বৌমনি মেঘনার চরিত্রে আঁখি রায়রূপমের কাকাসৌরভ চক্রবর্তীরূপমের কাকিমারিয়াঙ্কা দাসগুপ্তরূপমের বড়ো জামাইবাবু রাজেশ এর চরিত্রেকৌশিক দাসরূপমের ছোটো জামাইবাবু তুহিনরিক্তিক পুরোকায়েতপলাশের মা সুকুমারীর চরিত্রে ময়না বন্দ্যোপাধ্যায়পলাশের চরিত্রে বিপুল পাত্রদিগন্ত বাগচী   তথ্যসূত্র   বিষয়শ্রেণী:কালার্স বাংলার মৌলিক অনুষ্ঠান
থাম্ব|গন্ডক নদী পশ্চিম চম্পারণ জেলা (,  Maġribī Čaṃpāraṇ Zilā) হল ভারতের বিহার রাজ্যের ৩৮টি জেলার অন্যতম। এই জেলার সদর শহর বেতিয়া। সমস্তিপুর জেলা বিহারের তিরহূত বিভাগের অন্তর্গত।  ভূগোল পশ্চিম চম্পারণ জেলার আয়তন । এই জেলার আয়তন কানাডার অ্যামান্ড রিংনেস দ্বীপের আয়তনের প্রায় সমান।  উদ্ভিদজগৎ ১৯৮৯ সালে পশ্চিম চম্পারণ জেলায় বাল্মীকি জাতীয় উদ্যান গঠিত হয়। এই জাতীয় উদ্যানের আয়তন । এছাড়াও এই জেলায় দুটি বন্যপ্রাণী অভয়ারণ্য আছে। এগুলি হল: বাল্মীকি বন্যপ্রাণী অভয়ারণ্য (বাল্মীকি জাতীয় উদ্যানের পাশে অবস্থিত) ও উদয়পুর বন্যপ্রাণী অভয়ারণ্য।  বিভাগ পশ্চিম চম্পারণ জেলা তিনটি মহকুমায় বিভক্ত। এগুলি হল: বেত্তিয়া, বাগাহা ও নরকাটিয়াগঞ্জ।  জনপরিসংখ্যান ২০১১ সালের জনগণনা অনুসারে, পশ্চিম চম্পারণ জেলার জনসংখ্যা ৩,৯২২,৭৮০। এই জেলার জনসংখ্যা লাইবেরিয়া রাষ্ট্র বা মার্কিন যুক্তরাষ্ট্রের ওরেগন রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬৩তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.৮৯%। পশ্চিম চম্পারণ জেলার লিঙ্গানুপাতের হার প্রতি ১০০০ পুরুষে ৯০৬ জন মহিলা এবং সাক্ষরতার হার ৫৮.০৬%।  ভাষা এই জেলায় বিহারী ভাষাগোষ্ঠীর ভোজপুরি ভাষা প্রচলিত। এই ভাষা দেবনাগরী ও কইঠি হরফে লেখা হয়।  তথ্যসূত্র  বহিঃসংযোগ  West Champaran Information Portal  Official Website of Tirhut Division    Official Website of Tirhut Division  বিষয়শ্রেণী:তিরহুত বিভাগ বিষয়শ্রেণী:বিহারের জেলা * বিষয়শ্রেণী:ভারতের সংখ্যালঘু ঘনীভূত জেলা
২০১৪ ফিফা বিশ্বকাপ ব্রাজিল (ইংরেজি: 2014 FIFA World Cup Brazil) ইএ স্পোর্টস কর্তৃক প্রকাশিত প্লেস্টেশন ৩ এবং এক্সবক্স ৩৬০-এর জন্যে ২০১৪ ফিফা বিশ্বকাপের আনুষ্ঠানিক ভিডিও গেম। এটি ২০১৪ সালের ১৫ এপ্রিল উত্তর আমেরিকায়, ১৭ এপ্রিল ইউরোপে ও অস্ট্রেলিয়ায় এবং ২৪ এপ্রিল ব্রাজিলে ও জাপানে ২০১০ সংস্করণ অনুযায়ী মুক্তি লাভ করে।   দলসমূহ এবং মাঠসমূহ  এই গেম ২০৩টি জাতীয় দলসমূহকে ধারণ করেছে যারা ২০১৪ ফিফা বিশ্বকাপ বাছাইপর্বে অংশ নিয়েছে। ভুটান, ব্রুনেই, গুয়াম, মরিতানিয়া, মরিশাস এবং দক্ষিণ সুদানের জাতীয় দলসমূহ, যারা বিশ্বকাপের বাছাইপর্বে অংশগ্রহণ করে নি, তাদের এই গেমে পাওয়া যায় নি।  এই গেমে ২০১৪ ফিফা বিশ্বকাপে ব্যবহৃত ১২টি মাঠের, পাশাপাশি প্রতিটি বাছাইপর্ব অঞ্চল এবং "জাতিবাচক" স্টেডিয়ামগুলির একটি পরিসীমা অন্তর্ভুক্ত রয়েছে।   আরও দেখুন  ফিফা ১৪   তথ্যসূত্র    বহিঃসংযোগ   ভিডিও গেম বিষয়শ্রেণী:২০১৪-এর ভিডিও গেম World Cup 2014 বিষয়শ্রেণী:ইলেক্ট্রনিক আর্টসের ভিডিও গেম বিষয়শ্রেণী:প্লেস্টেশন ৩-এর ভিডিও গেম বিষয়শ্রেণী:ফিফা বিশ্বকাপ ভিডিও গেম
আফ্রিকান রক পাইথন (), (বৈজ্ঞানিক নাম: Python sebae)আফ্রিকার পাহাড়ি এলাকায় এই সাপ পাওয়া যায়। এই সাপ প্রায় ২০ ফুট লম্বা হয়।   চিত্রশালা    তথ্যসূত্র    বহিঃসংযোগ     বিষয়শ্রেণী:আফ্রিকার প্রাণিকুল বিষয়শ্রেণী:পূর্ব আফ্রিকার প্রাণী বিষয়শ্রেণী:দক্ষিণ আফ্রিকার প্রাণী বিষয়শ্রেণী:মধ্য আফ্রিকার প্রাণী বিষয়শ্রেণী:পশ্চিম আফ্রিকার প্রাণী বিষয়শ্রেণী:ধরন অনুযায়ী সাপ বিষয়শ্রেণী:সাহারা-নিম্ন আফ্রিকার প্রাণিকুল বিষয়শ্রেণী:১৭৮৯-এ বর্ণিত সরীসৃপ বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা বিষয়শ্রেণী:পোষ্য সরীসৃপ
এইচ বেদিয়া আফনান (بيداء أفنان) জাতিসংঘে ইরাকি স্থায়ী মিশনের সাবেক উপদেষ্টা। Second United Nations Conference on the Law of the Sea. তিনি জাতিসংঘ সাধারণ পরিষদের তৃতীয় কমিটি (সামাজিক, সাংস্কৃতিক এবং মানবিক) এবং নারীর অবস্থা সংক্রান্ত কমিশনে ইরাকের প্রতিনিধিত্ব করেছিলেন। Roland Burke, Decolonization and the Evolution of International Human Rights, (Univ of Pennsylvania Press, 2011), 118-119 এই ভূমিকায়, তিনি নাগরিক ও রাজনৈতিক অধিকারের অনুচ্ছেদ ৩ (প্রথম অংশ) সম্পর্কিত আন্তর্জাতিক চুক্তির অন্তর্ভুক্তির জন্য "সবচেয়ে সরাসরি দায়ী প্রতিনিধিদের একজন" ছিলেন যা "সমস্ত নাগরিক ও রাজনৈতিক অধিকার উপভোগের জন্য পুরুষ ও মহিলাদের সমান অধিকারের" নিশ্চয়তা দেয়। International Covenant on Civil and Political Rights  ১৯৫০ -এর দশকে, তিনি ওয়াশিংটন, ডিসিতে ইরাক দূতাবাসের প্রেস অ্যাটাচি হিসেবে কাজ করেছিলেন এবং এলিনর রুজভেল্টের সাথে বন্ধুত্বপূর্ণ সম্পর্ক বজায় রেখেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইরাকি নারীবাদী বিষয়শ্রেণী:ইরাকি নারী কূটনীতিবিদ বিষয়শ্রেণী:ইরাকি কূটনীতিবিদ
নাইট্রাস অক্সাইড একটি রাসায়নিক যৌগ যার সংকেত । এটি সাধারণভাবে লাফিং গ্যাস, নাইট্রাস বা নাইট্রো নামেও পরিচিত। এটি নাট্রোজেনের একটি অক্সাইড। কক্ষ তাপমাত্রায় এটি বর্ণহীন, অদাহ্য এই গ্যাসের ঈষৎ মিষ্টি গন্ধ এবং স্বাদ রয়েছে।   তথ্যসূত্র    বহিঃসংযোগ   বিষয়শ্রেণী:অক্সাইড বিষয়শ্রেণী:অক্সিজেন যৌগ বিষয়শ্রেণী:নাইট্রোজেন যৌগ বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:ই-সংখ্যায়িত খাদ্যে সংযোজিত দ্রব্য বিষয়শ্রেণী:গ্রীনহাউজ গ্যাস বিষয়শ্রেণী:শিল্প গ্যাস বিষয়শ্রেণী:পেশাগত স্বাস্থ্যবিধি বিষয়শ্রেণী:নাইট্রোজেন চক্র বিষয়শ্রেণী:স্নায়ুপ্রতিবিষ
দক্ষিণ এশীয় আচার, যা অবলেহিকা, পাচ্চাড়ি, আচার, (কখনও কখনও আচার বা আচায়ার নামেও বানান হয়), আথানু, লঞ্চা, ওরুগাই বা আভাকাই নামেও পরিচিত, এটি ব্রাইন, ভিনেগার, ভোজ্য তেল এবং বিভিন্ন দক্ষিণ এশীয় মশলায় সংরক্ষিত একটি আচারযুক্ত খাবার যা বিভিন্ন ধরনের শাকসবজি ও ফলমূল থেকে তৈরি করা হয়। আচার দক্ষিণ এশীয় উপমহাদেশ জুড়ে অনেক আঞ্চলিক রূপ নিয়ে বেশ জনপ্রিয়।  ব্যুৎপত্তি  দক্ষিণ এশিয়ায় আচারের ব্যুৎপত্তি আঞ্চলিকভাবে ভিন্ন ভিন্ন হয়। আচার কন্নড় ভাষায় উপ্পিনাকায়ি, তেলুগুতে আভাকায়া, তামিলে উরুগাই, মালয়ালম ভাষায় উপপিলিতুথু, মারাঠিতে লোঞ্চা, গুজরাটি ভাষায় আথানু এবং হিন্দুস্তানি (হিন্দি-উর্দু), নেপালি ও বাংলায় আচার নামে পরিচিত।A Brief History Of The Humble Indian Pickle https://theculturetrip.com/asia/india/articles/a-brief-history-of-the-humble-indian-pickle/  প্রারম্ভিক সংস্কৃত ও তামিল সাহিত্যে আচারের জন্য অবলেহিকা, উপদমজম, সন্ধিতা এবং অবলেহা শব্দগুলি ব্যবহার করা হয়েছে।The Story of Our Food by K.T. Achaya (2003)  মুঘল সাম্রাজ্যের অধীনে আচারের জন্য হিন্দুস্তানি শব্দ হিসেবে ফার্সি থেকে উদ্ভুত একটি ঋণ শব্দ আচার এর ব্যবহার বেশ জনপ্রিয় হয়ে উঠে। ফার্সি ভাষায়, আচার শব্দটিকে "গুঁড়া বা লবণযুক্ত মাংস, আচার বা ফল, লবণ, ভিনেগার, মধু বা শরবতে সংরক্ষিত" হিসাবে সংজ্ঞায়িত করা হয়।  ইতিহাস  আয়ুর্বেদিক ও সঙ্গম যুগের পাঠ্যগুলিতে প্রাথমিক আচারের প্রস্তুতপ্রণালীতে আমের আচারের প্রাচীনতম উল্লেখ সহ বিভিন্ন ধরণের আচারের উল্লেখ রয়েছে। ৯১৫ খ্রিস্টাব্দে ত্রিবিক্রম ভট্টের লেখা একটি সংস্কৃত মহাকাব্য নালাচাম্পু-তে সবুজ আম, সবুজ মরিচ, লম্বা মরিচ, কাঁচা এলাচ, লেবু, চুন, মাইরোবালান, হগ বরই, পাথরের আপেল ও সুগন্ধি ম্যাঞ্জাক থেকে তৈরি আচারের বর্ণনা দেয়। Social Life in Medieval Karnāṭaka, pg7, Jyotsna K. Kamat · 1980 লোকোপকার (১০২৫ খ্রিস্টাব্দ), মনসোল্লাসা (১১৩০ খ্রিস্টাব্দ), পাকদর্পণ (১২০০ খ্রিস্টাব্দ) ও সুপ শাস্ত্র (১৫০৮ খ্রি.), ক্ষেমাকুতুহলা (১৫৪৯ খ্রিস্টাব্দ) এর মতো প্রাথমিক মধ্যযুগীয় রান্নার বইগুলিতে সবুজ আম, সবুজ মরিচ, লেবু, লম্বি, লেবু  চুন, হলুদের মূল, আম-আদার মূল, আদা, মুলা, করলা, শসা, পদ্মমূল এবং বাঁশের অঙ্কুর ব্যবহার করে আচারের প্রস্তুতপ্রণালীর উল্লেখ করা হয়েছে। গুরুলিঙ্গ দেশিকার (১৫৯৪ খ্রি.) ধর্মীয় গ্রন্থ লিঙ্গপুরাণে পঞ্চাশটিরও বেশি আচারের উল্লেখ রয়েছে।Culinary Traditions of Medieval Karnatak The Soopa Shastra of Mangarasa III By Maṅgarasa. N. P. Bhat, Nerupama Y. Modwel, Es. En Kr̥ṣṇajōyis (2012) ভোজ্য ফুল থেকে তৈরি অনন্য আচারের কথা নি'মাত্নামা (১৫০০ খ্রিস্টাব্দ) রান্নার বইতেও উল্লেখ করা হয়েছে।From night jasmine to banana blossoms: India’s centuries-old love affair with edible flowers by Priyadarshini Chatterjee Jul 13, 2018 https://scroll.in/magazine/881094/from-night-jasmine-to-banana-blossoms-indias-centuries-old-love-affair-with-edible-flowers  তথ্যসূত্র   বিষয়শ্রেণী:শ্রীলঙ্কীয় রন্ধনশৈলী বিষয়শ্রেণী:সিন্ধি রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী ফোড়ন